Diari Oficial de la Generalitat Valenciana


Sumari del DOGV 7836, del 25-07-2016 (2016/5272)

RESOLUCIÓ de 20 de juny de 2016, de la Direcció General de Medi Natural i d'Avaluació Ambiental, per la qual s'ordena la publicació dels informes ambientals i territorials estratègics corresponents als expedients 150/15-EAE Sant Vicent del Raspeig, 152/15-EAE Benicàssim i 178/15-EAE València.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7836

Data del DOGV
:   25-07-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/5272


Data del document
:   20-06-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * impacte ambiental

RESOLUCIÓ de 20 de juny de 2016, de la Direcció General de Medi Natural i d'Avaluació Ambiental, per la qual s'ordena la publicació dels informes ambientals i territorials estratègics corresponents als expedients 150/15-EAE Sant Vicent del Raspeig, 152/15-EAE Benicàssim i 178/15-EAE València. [2016/5272]  
De conformitat amb l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, pel qual s'estableix la publicació en el Diari Oficial de la Comunitat Valenciana de l'informe ambiental i territorial estratègic, resolc:  
  
Publicar en el Diari Oficial de la Comunitat Valenciana els informes ambientals i territorials estratègics corresponents als expedients 150/15-EAE Sant Vicent del Raspeig, 152/15-EAE Benicàssim i 178/15-EAE València.  
  
«Informe ambiental i territorial estratègic  
Títol: Modificació puntual núm. 32 del Pla General de Sant Vicent del Raspeig.  
Promotor: Ajuntament de Sant Vicent del Raspeig.  
Autoritat substantiva: Direcció Territorial d'Urbanisme d'Alacant.  
  
Localització: Sant Vicent del Raspeig (Alacant).  
Número d'expedient: 150/6106-MLE.  
  
La Comissió d'Avaluació Ambiental, en la sessió celebrada el 9 de febrer de 2016, va adoptar l'acord següent: vista la proposta de l'Informe Ambiental i Territorial Estratègic de la Modificació puntual núm. 32 del Pla General de Sant Vicent del Raspeig, en els termes següents:  
  
Amb data 16 de juliol de 2015 ha tingut entrada en el Servei d'Avaluació Ambiental Estratègica de la Subdirecció General d'Avaluació Ambiental una sol·licitud d'inici de l'avaluació ambiental i territorial estratègica de la Modificació puntual núm. 32 del Pla General de Sant Vicent del Raspeig (Alacant).  
  
Documentació presentada  
La sol·licitud d'inici, tramesa per la Direcció Territorial d'Alacant, adjunta el document inicial estratègic i l'esborrany de l'estudi, d'acord amb el que estableix l'article 50 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP). La documentació es presenta en format paper i digital.  
  
Després de la comunicació d'obertura de l'expedient, el 30 de juliol de 2015 se sol·licita a l'Ajuntament que per a continuar l'expedient remeta la documentació de les àrees afectades per la modificació d'acord amb el pla general vigent, tant gràfica (classificació/qualificació) com la superfície d'aquestes.  
L'Ajuntament remet aquesta documentació el 22 de desembre de 2015.  
  
Planejament vigent  
El planejament vigent al terme municipal de Sant Vicent del Raspeig el constitueix el Pla General, aprovat definitivament per la Comissió Territorial d'Urbanisme, amb data 26 de setembre de 1990. Aquest pla no va ser avaluat ambientalment.  
  
Objecte i justificació  
Objecte  
L'objecte d'aquesta modificació és doble, i es desglossa en dos apartats: 32A i 32B. En la modificació puntual 32A es redefineixen les condicions de parcel·lació i edificació per a les zones del Pla General qualificades com a Conservació de l'Edificació, Unifamiliar Planificada i Terciari en Línia, i es mantenen els paràmetres d'ocupació i edificació sobre la parcel·la neta. En la modificació 32B s'adequa la reglamentació urbanística particular i la continguda en els plans parcials el Canastell Nord i Rodalet a la normativa vigent quant a protecció contra incendis en establiments industrials.  
  
Justificació  
Les modificacions es justifiquen al·legant que aquestes afavoriran la recuperació del sector immobiliari, ja que ajustaran la parcel·lació descrita en el planejament vigent a les necessitats actuals. D'altra banda, s'assenyala també la necessitat ajustar la normativa específica de prevenció contra incendis, que actualment exclou del seu àmbit d'aplicació les construccions industrials.  
  
Àmbit  
La modificació 32A comprén l'àmbit físic del sòl urbà qualificats pel Pla General vigent com a Conservació de l'Edificació, Unifamiliar Planificada (en grau 1), Unifamiliar Espontània (en grau 1) i Terciari en Línia (en grau 2), del municipi de Sant Vicent del Raspeig, Alacant.  
La modificació 32B comprén l'àmbit físic dels sòls urbans industrials qualificats com a Indústria Normal, tant els continguts en el Pla General vigent com els sòls així qualificats pels plans parcials de desenvolupament de Canastell Nord i Rodalet, del municipi de Sant Vicent del Raspeig, Alacant.  
  
  
Alternatives  
L'única alternativa presentada és la que proposa la doble modificació 32A i 32B, que particularment modifica els articles 11, 26, 28, 31 i 44 de la Reglamentació Urbanística Particular (RUP) de PG, en el cas de la 32A, i els articles 36.1 i 36.3 de la RUP, en el cas de la 32B. A més, la modificació 32B afecta l'article 8.22, epígrafs 1 i 3, de les Normes Urbanístiques del Pla Parcial del Canastell Nord, i l'article PP4.2, epígraf 1, subepígraf 1.1, de les Normes Urbanístiques del Pla Parcial Rodalet.  
La modificació puntual 32A afecta les condicions de parcel·lació regulades en determinades tipologies definides en el Pla General, i manté els paràmetres d'ocupació i edificabilitat sobre la parcel·la neta. Concretament, es modifiquen els aspectes en el cas de la 32A següents:  
  
- Article 11, relatiu a la tipologia de Conservació de l'Edificació. S'afig l'epígraf 11.1 a fi d'autoritzar noves parcel·lacions, sempre que les parcel·les que resulten complisquen les condicions que s'indiquen.  
  
- Article 26, relatiu a la tipologia Unifamiliar Planificada. Es modifica l'epígraf 1, corresponent al grau 12, a fi d'autoritzar noves parcel·lacions, sempre que les parcel·les que resulten complisquen les condicions que s'indiquen.  
- Article 28, relatiu a la tipologia Unifamiliar Planificada. Es modifica l'epígraf 1.a, corresponent al grau 1, de manera que es passa de permetre dos habitatges per parcel·la, si aquesta té una superfície superior a 800 m², a permetre un habitatge per cada 400 m² de parcel·la.  
- Article 31, relatiu a la tipologia Unifamiliar Espontània. Es proposa permetre un habitatge per cada 1.200 m² de parcel·la.  
- Article 44, relatiu a la tipologia Terciari en Línia. S'afig l'epígraf 2 a fi d'autoritzar, en grau 2, noves parcel·lacions sempre que les parcel·les que resulten complisquen les condicions que s'indiquen.  
De la documentació remesa per l'Ajuntament el 22 de desembre 2015 a petició de la Subdirecció General d'Avaluació Ambiental i Territorial, l'Ajuntament justifica que la modificació, per a totes les tipologies considerades (Nucli Tradicional, Unifamiliar Planificada, Unifamiliar Espontània o Terciari en Línia) no alteren les previsions del planejament vigent quant a nombre d'habitatges.  
  
La modificació 32B adequa la normativa vigent a les condicions establides en el Reial Decret 2267/2004, de 3 de desembre, pel qual s'aprova el Reglament de seguretat contra incendis en els establiments industrials. S'eliminen les reculades obligatòries a límits laterals i posteriors, i es mantenen els paràmetres d'ocupació i l'edificabilitat neta. S'introdueix, a més, l'obligatorietat de compliment de les condicions d'entorn i accessibilitat en els edificis, vinculades a labors d'extinció d'incendis regulades per la normativa vigent de seguretat contra incendis en establiments industrials. Concretament, es modifiquen els aspectes en el cas de la 32B següents:  
- Article 36, relatiu a les condicions d'edificació. Es planteja substituir l'epígraf 1, subepígraf 1.1 de manera que la reculada lateral deixe d'estar regulada.  
- Article 36, relatiu a les condicions d'edificació. Es planteja substituir la redacció de l'epígraf 3 perquè s'aplique la normativa d'extinció d'incendis de l'entorn de la tipologia industrial.  
- Article 8.22 de les Normes Urbanístiques del Pla Parcial del Canastell Nord, relatiu a les condicions d'edificació. Es planteja modificar l'epígraf 1, subepígraf 1.1, que afecta la reculada lateral i posterior.  
  
- Article 8.22 de les Normes Urbanístiques del Pla Parcial del Canastell Nord, relatiu a les condicions d'edificació. Es planteja modificar l'epígraf 3 perquè s'aplique la normativa d'extinció d'incendis de l'entorn de la tipologia industrial.  
- Article PP4.2 de les Normes Urbanístiques del Pla Parcial Rodalet, relatiu a les condicions d'edificació. Es planteja modificar l'epígraf 1, subepígraf 1.1, que afecta la reculada lateral i posterior.  
  
Consultes realitzades  
Per part de l'òrgan ambiental, d'acord amb l'article 51.1 de la 5/2014, de 25 de juliol, d'Ordenació del Territori, Urbanisme i Paisatge, de la Comunitat Valenciana (LOTUP), la documentació aportada s'ha sotmés a consulta de:  
  
Consulta Informe Administració pública consultada  
 13/07/15 CITMA: Servei Territorial d'Urbanisme   
d'Alacant  
30/07/15 02/02/16 CITMA: SDG d'Ordenació, Planificació i ATE. Infraestructura Verda i Paisatge  
  
  
Nota: els informes rebuts es poden consultar en la pàgina web www.cma.gva.es/eae una vegada que s'emeta aquest IATE.  
  
Identificació i valoració dels possibles efectes sobre el medi ambient  
D'acord amb allò que s'ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, després de la consulta a les administracions públiques afectades indicades en els articles 48.d i 51.1 de la LOTUP.  
La Direcció Territorial d'Urbanisme d'Alacant emet un informe, amb data 13 de juliol de 2015, on hi manifesta que haurà de justificar-se, en relació amb la modificació 32A, que el potencial increment del nombre d'habitatges conseqüència de la modificació proposada no implica superar el límit establit en l'article 36.3 de la LOTUP, i també que les zones verdes previstes en el Pla són suficients per a mantindre el compliment dels estàndards de zones verdes per habitant tenint en consideració el potencial increment de la població.  
  
A petició de la Subdirecció d'Avaluació Ambiental i Territorial, l'Ajuntament justifica el document remés el 22 de desembre de 2015, on en cap cas es preveu l'increment d'habitatges respecte al que preveu el planejament vigent.  
El Servei d'Infraestructura Verda i Paisatge emet un informe de data 29 de gener de 2016 en el qual indica que la modificació 32A proposada podria tindre incidència en el paisatge de Sant Vicent del Raspeig si com a conseqüència de les segregacions permeses canviara la percepció d'aquest per un augment de la densitat d'edificació i de la intensitat volumètrica, la qual cosa alteraria al seu torn el caràcter del paisatge susceptible de configuració de conformitat amb el planejament vigent. Per això, s'hauria d'analitzar i justificar la seua integració paisatgística mitjançant un estudi d'integració paisatgística.  
Respecte a la modificació 32B, en principi és de preveure que la remissió i adaptació de la legislació vigent en matèria de protecció d'incendis no tinga incidència en el paisatge urbà de Sant Vicent del Raspeig, si bé l'informe planteja l'anàlisi mitjançant un estudi d'integració paisatgística, ja que és impossible valorar si la incidència de l'eliminació de reculades laterals i posterior en parcel·les industrials, produiria densificació i, per tant, alteraria el caràcter del paisatge existent.  
Finalment s'indica que, d'acord amb la LOTUP, si en tot el que fa referència a la modificació del pla, totes les determinacions afectaren l'ordenació detallada, sense alterar en res l'estructural, l'Administració competent per a la valoració i l'informe de l'Estudi d'Integració Paisatgística seria l'Ajuntament.  
Realitzada l'anàlisi tècnica de la documentació presentada, tant en primera instància com en l'ampliació de documentació sol·licitada, i consultada la cartografia temàtica de la Conselleria d'Infraestructures, Territori i Medi Ambient, s'observa que la modificació proposada sobre sòl urbà no té efectes significatius sobre el medi ambient, ja que no implica augment de nombre d'habitatges, edificabilitat ni volumetries que modifiquen el paisatge de forma significativa, a confirmar en última instància mitjançant l'estudi d'integració paisatgística.  
  
  
Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. Aquesta directiva s'incorpora al dret intern espanyol mitjançant la Llei 21/2013, de 9 de desembre, d'Avaluació Ambiental, i al dret autonòmic mitjançant la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP).  
El Reial Decret Legislatiu 7/2015, de 30 d'octubre, pel qual s'aprova el Text Refós de la Llei de Sòl i Rehabilitació Urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
  
Proposta d'acord  
Segons el que estableix l'article 51 de la LOTUP, d'acord amb els criteris de l'annex VIII d'aquesta llei, la Modificació Puntual núm. 32 del Pla General del Sant Vicent del Raspeig avaluat no influeix en altres plans o programes; no té incidència en el model territorial vigent en el municipi ni produeix increment d'habitatges ni edificabilitat per damunt dels valors fixats en la legislació ni en la normativa del pla general vigent i, tenint en consideració els informes emesos, es pot concloure que el procediment d'avaluació ambiental simplificada és suficient per a determinar que la proposta de la Modificació Puntual núm. 32 del Pla General, de Sant Vicent del Raspeig (Alacant), no presenta efectes significatius sobre el medi ambient.  
D'acord amb el que s'ha exposat, es resol: emetre un informe ambiental i territorial estratègic favorable en el procediment simplificat d'avaluació ambiental i territorial estratègica de la Modificació Puntual núm. 32 del Pla General del Sant Vicent del Raspeig, d'acord amb els criteris de l'annex VIII de la LOTUP, per no tindre efectes significatius sobre el medi ambient, i correspon continuar la tramitació de la Modificació de Pla d'acord amb la seua normativa sectorial, si bé hauran de complir-se els condicionants a introduir en el document següents:  
  
1. S'ha de redactar un Estudi d'Integració Paisatgística per a la modificació 32.A i per a la modificació 32.B que haurà disposar de l'informe favorable de l'organisme competent abans de l'aprovació definitiva.  
Segons el que estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana no s'haguera procedit a l'aprovació del Pla en el termini màxim de quatre anys des de la publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
  
  
Òrgan competent  
La Comissió d'Avaluació Ambiental és l'òrgan competent per a emetre l'informe ambiental i territorial estratègic a que fa referència l'article 51.2.b de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, de conformitat amb el que disposa l'article 3.2 del Decret 230/2015, de 4 de desembre, del Consell, pel qual s'aprova el Reglament de l'òrgan ambiental de la Generalitat als efectes d'avaluació ambiental estratègica (plans i programes).  
Per tant, la Comissió d'Avaluació Ambiental acorda: emetre informe ambiental i territorial estratègic favorable en el procediment simplificat d'avaluació ambiental i territorial estratègica de la Modificació Puntual núm. 32 del Pla General del Sant Vicent del Raspeig, per considerar que no té efectes significatius en el medi ambient, amb el compliment de les determinacions que s'inclouen en l'esmentat informe.  
Notificar als interessats que contra aquesta resolució, per no ser un acte definitiu en via administrativa, no pot interposar-se cap recurs; la qual cosa no és inconvenient perquè puguen utilitzar-se els mitjans que en defensa del seu dret estimen pertinents.  
La qual cosa li notifique perquè en prenga coneixement i a l'efecte oportú.  
La qual cosa se certifica amb anterioritat a l'aprovació de l'acta corresponent i a reserva dels termes precisos que se'n deriven, de conformitat amb el que autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP-PAC).  
  
València, 9 de febrer de 2016.- El secretari de la Comissió d'Avaluació Ambiental: José del Valle Arocas.»  
  
  
«Informe ambiental i territorial estratègic  
Títol: Pla de Reforma Interior Nova Alineació del carrer Baixada Cort 41.  
Promotor: Ajuntament de Benicàssim.  
Autoritat substantiva: Ajuntament de Benicàssim.  
Localització: Benicàssim (Castelló).  
Número d'expedient: 152/0787-UEX.  
  
La Comissió d'Avaluació Ambiental, en sessió celebrada el 9 de febrer de 2016, va adoptar l'acord següent: vista la proposta de l'informe ambiental i territorial estratègic del Pla de Reforma Interior Nova Alineació del carrer Baixada Cort 41, de Benicàssim, en els termes següents:  
Amb data 20 de juliol de 2015 ha tingut entrada en el Servei d'Avaluació Ambiental Estratègica de la Subdirecció General d'Avaluació Ambiental una sol·licitud d'inici de l'avaluació ambiental i territorial estratègica del Pla de Reforma Interior de la Nova Alineació del carrer Baixada Cort, 41, del terme municipal de Benicàssim.  
  
1. Documentació presentada  
La sol·licitud d'inici, remesa per l'Ajuntament de Benicàssim, adjunta l'esborrany del Pla de Reforma Interior i del document inicial estratègic, d'acord amb el que estableix l'article 50 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP). La documentació es presenta en format paper i digital.  
Aquesta documentació forma part del programa d'actuació aïllada, que a més incorpora un estudi d'integració paisatgística, una memòria del programa, l'avantprojecte de rehabilitació de la Vil·la Il·luminada, el projecte d'urbanització del vial de vianants, una proposta de conveni urbanístic i la proposició juridicoeconòmica.  
  
2. Planejament vigent  
El planejament vigent en el municipi consisteix en el Pla General, aprovat definitivament per la Comissió Territorial d'Urbanisme en sessió 28 de juny de 1994. Consta en aquest Servei el corresponent expedient d'avaluació ambiental, amb número de referència 54/93 AIA i amb declaració d'impacte ambiental de data 17 de març de 1994.  
  
En aquestes es preveia el vial objecte de modificació, amb un ample de 3,00 m, delimitat per l'alineació al sud de Baixada Cort 41, coincident amb l'actual tancament de la parcel·la de Vil·la Il·luminada (carrer de Bernat Artola, núm. 22), i paral·lel a tres metres d'aquest límit alineació al nord, que es troba dins de la parcel·la del carrer Bernat Artola, núm. 20.  
  
3. Objecte, descripció/característiques del pla i justificació  
- Objecte: canviar l'ordenació detallada aprovada mitjançant el Pla General, en els aspectes següents:  
Modificació de l'alineació del vial Baixada Cort, 41, que afecta les tanques d'una única propietat, de manera que amb la gestió i execució del Programa d'Actuació Aïllada, l'Administració Municipal aconsegueix l'obtenció íntegra del viari, i completa la urbanització.  
  
En l'actualitat el vial té una amplària de dos metres i el Pla General preveu ampliar-la a tres metres, i ocupar metres de les dues parcel·les limítrofes. A fi de facilitar la gestió, aquesta modificació proposa afectar una única parcel·la en un metre de profunditat. La longitud del carrer és de 62,20 m, per tant, la superfície afectada serà de 62,20 m².  
  
Imatge: Programa d'actuació aïllada. Pla de reforma interior modificatiu.  
Nova Alineació Baixada Cort 41.  
  
- Justificació: amb el programa d'actuació aïllada plantejat es facilita l'obtenció per l'Administració del vial de vianants Baixada Cort 41, i la posterior urbanització completa i obertura a l'ús públic. Incidint únicament en un xicotet ajust de l'alineació del vial previst en el Pla General.  
  
4. Consultes realitzades  
Per part de la Direcció General d'Avaluació Ambiental i Territorial de la Conselleria d'Infraestructures, Territori i Medi Ambient, d'acord amb l'article 51.1 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP), la documentació aportada s'ha sotmés a consulta de:  
Consulta Informe Administració pública consultada  
  
29.07.2015   
21/01/16  
26/01/16 CITMA: SDG d'Ordenació, Planificació i ATE.  
S. Infraestructura Verda i Paisatge.   
S. Ordenació del Territori. (PATRICOVA)  
29.07.2015 10.08.2015 CITMA. DG Avaluació Ambiental i Territorial: ST Urbanisme de Castelló  
29.07.2015 01.09.2015 Conselleria d'Educació, Cultura i Esport: Unitat d'Inspecció del Patrimoni  
29.07.2015 20.10.2015 Ministeri d'Agricultura, Alimentació i Medi Ambient. DG de Sostenibilitat de la Costa i del Mar (Servei Provincial de Costes a Castelló).  
  
  
Nota: els informes rebuts es poden consultar en la pàgina web www.cma.gva.es/eae una vegada s'emeta aquest IATE.  
  
5. Identificació i valoració dels possibles efectes sobre el medi ambient  
D'acord amb allò que s'ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, després de la consulta prèvia a les administracions públiques afectades a les quals fan referència els articles 48.d i 51.1 de la LOTUP.  
- Aspectes urbanístics. El Servei Territorial d'Urbanisme de Castelló emet un informe amb data 10 d'agost de 2015, on hi manifesta que, de l'anàlisi del contingut del Pla Proposat no es derivaran efectes significatius sobre el medi ambient en l'àmbit de les seues competències, entenent-se que no està compromesa la viabilitat ambiental de la proposta.  
- Patrimoni. La Unitat d'Inspecció del Patrimoni emet un informe el 31 d'agost de 2015, on indica que l'edifici que ens ocupa no està inscrit en el Patrimoni Cultural Valencià, ni com a Bé d'Interés Cultural ni com a Bé de Rellevància Local, per la qual cosa no consideren emetre un informe. A més, en la seua contestació s'indica que l'administració competent sobre aqueixos béns és el mateix Ajuntament, en aquest cas el de Benicàssim.  
- Costes. La Direcció General de Sostenibilitat de la Costa i del Mar emet un informe rebut en aquest Servei el 20 d'octubre de 2015, en el qual es descriuen els articles 25 i 30 (relatius a la regulació d'usos), de la Llei de Costes.  
També assenyalen que hauran d'emetre un nou informe abans de l'aprovació definitiva del pla.  
- Paisatge. En tractar-se d'un instrument d'aprovació municipal, és aquest el que ha d'informar els instruments de paisatge elaborats. No obstant això, el Servei d'Infraestructura Verda i Paisatge considera que s'ha de cuidar el disseny de les tanques de manera que es preserve el caràcter i valor paisatgístic de «les vil·les de Benicàssim».  
- Risc d'inundació. L'àmbit d'actuació del Pla de Reforma Interior Nova Alineació Baixada Cort 41 es troba afectat per risc d'inundació (perillositat geomorfològica). El Servei d'Ordenació del Territori informa que atés l'objecte de la modificació es considera que l'actuació no està afectada per aquest risc.  
Una vegada realitzada anàlisi tècnica de la documentació presentada i consultada la cartografia temàtica de la Conselleria d'Infraestructures, Territori i Medi Ambient, s'observa que el Pla de Reforma Interior Nova Alineació Baixada Cort 41, no presenta afeccions sobre el medi ambient, ja que afecta únicament l'alineació d'un vial.  
  
  
6. Consideracions jurídiques  
L'Avaluació Ambiental Estratègica és l'instrument de prevenció, establit en la Directiva 2001/42/CE del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. Aquesta directiva s'incorpora al dret intern espanyol mitjançant la Llei 21/2013, de 9 de desembre, d'Avaluació Ambiental, i al dret autonòmic mitjançant la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP).  
El Reial Decret Legislatiu 7/2015, de 30 d'octubre, pel qual s'aprova el Text Refós de la Llei de Sòl i Rehabilitació Urbana estableix, en l'article 22, que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
El Programa d'Actuació Aïllada no està sotmés a avaluació ambiental perquè no està en els casos previstos en l'article 46 de la LOTUP, ja que es tracta d'un instrument de gestió del planejament. No obstant això, s'ha avaluat l'instrument urbanístic que adjunta aquest programa.  
  
  
7. Proposta d'acord  
Segons el que estableix l'article 51 de la LOTUP, i considerant, d'acord amb els criteris de l'annex VIII d'aquesta llei, que la modificació del pla avaluat no influeix en altres plans o programes; no té incidència en el model territorial vigent en el municipi ni produeix increment en el consum de recursos; no comporta afecció sobre elements del patrimoni natural i cultural i, consultat respecte d'això el Servei Territorial d'Urbanisme de Castelló, la Subdirecció General d'Ordenació, Planificació i ATE, la Unitat d'Inspecció del Patrimoni i la Direcció General de Sostenibilitat de la Costa i del Mar, es pot concloure que el procediment d'avaluació ambiental simplificada és suficient per a determinar que la proposta del Pla de Reforma Interior Nova Alineació Baixada Cort 41, inclòs en el Programa d'Actuació Aïllada Vil·la Il·luminada, a Benicàssim, no presenta efectes significatius sobre el medi ambient.  
D'acord amb el que s'ha exposat, es resol: emetre informe ambiental i territorial estratègic favorable en el procediment simplificat d'avaluació ambiental i territorial estratègica del Pla de Reforma Interior Nova Alineació Baixada Cort 41, d'acord amb els criteris de l'annex VIII de la LOTUP, per no tindre efectes significatius sobre el medi ambient. Per tant, correspon continuar la tramitació de la modificació del pla d'acord amb la seua normativa sectorial, si bé caldrà:  
Sol·licitar l'informe previst en els articles 112 i 117 de la Llei de Costes prèviament a l'aprovació definitiva del pla.  
Segons el que estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si una vegada publicat en el Diari Oficial de la Comunitat Valenciana no s'ha aprovat el Pla en el termini màxim de quatre anys des de la publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
  
Òrgan competent  
La Comissió d'Avaluació Ambiental és l'òrgan competent per a emetre l'informe ambiental i territorial estratègic a que fa referència l'article 51.2.b de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, de conformitat amb el que disposa l'article 3.2 del Decret 230/2015, de 4 de desembre, del Consell, pel qual s'aprova el Reglament de l'òrgan ambiental de la Generalitat a l'efecte d'avaluació ambiental estratègica (plans i programes).  
Per tant, la Comissió d'Avaluació Ambiental acorda: emetre un informe ambiental i territorial estratègic favorable en el procediment simplificat d'avaluació ambiental i territorial estratègica del Pla de Reforma Interior Nova Alineació Baixada Cort 41, del terme municipal de Benicàssim, per considerar que no té efectes significatius en el medi ambient, amb el compliment de les determinacions que s'inclouen en l'esmentat informe.  
Notificar a les persones interessades que contra aquesta resolució, per no ser un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
La qual cosa li notifique perquè en prenga coneixement i a l'efecte oportú.  
Cosa que se certifica amb anterioritat a l'aprovació de l'acta corresponent i a reserva dels termes precisos que se'n deriven, de conformitat amb l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP-PAC).  
  
València, 9 de febrer de 2016.- El secretari de la Comissió d'Avaluació Ambiental: José del Valle Arocas.»  
  
«Informe ambiental i territorial estratègic  
Títol: Modificació Puntual del Pla de Reforma Interior de la Unitat d'Execució Alqueria de la Ponsa-Fuster.  
Promotor: Ajuntament de València.  
Autoritat substantiva: Ajuntament i Servei Territorial d'Urbanisme de València.  
Localització: València.  
Número d'expedient: 178/3133-RTL.  
  
La Comissió d'Avaluació Ambiental, en sessió celebrada el 9 de febrer de 2016, va adoptar l'acord següent: vista la proposta de l'informe ambiental i territorial estratègic de la modificació puntual del Pla de Reforma Interior de la Unitat d'Execució Alqueria de la Ponsa-Fuster, del municipi de València, en els termes següents:  
Amb data 18 de setembre de 2015 ha tingut entrada en el Servei d'Avaluació Ambiental Estratègica de la Subdirecció General d'Avaluació Ambiental una sol·licitud d'inici de l'avaluació ambiental i territorial estratègica de la Modificació Puntual del Pla de Reforma Interior (PRI) de la Unitat d'Execució Alqueria de la Ponsa-Fuster, a València.  
  
  
1. Documentació presentada  
La sol·licitud d'inici, remesa pel Servei Territorial d'Urbanisme de València, adjunta l'esborrany de la modificació, d'acord amb el que estableix l'article 50 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP). S'assimila la memòria de la modificació puntual presentada al document inicial estratègic (art. 50.1 de la LOTUP) a l'efecte de continuar la tramitació de l'expedient. La documentació es presenta en format paper i digital.  
  
2. Planejament vigent  
El planejament municipal vigent consisteix en un Pla General, aprovat definitivament per Resolució de 28 de desembre de 1988, del conseller d'Obres Públiques, Urbanisme i Transports, ratificat per Acord del Consell el 30 de desembre de 1988 (DOCV 16.01.89). Actualment està en procés de revisió i s'ha emés la memòria ambiental el 6 de novembre de 2009 (expedient 52/1417-KBO).  
  
3. Descripció de la modificació puntual  
- Antecedents. Segons el que hi ha en la documentació aportada: «el PGOU-88 preveia l'execució del planejament en l'àmbit d'aquesta modificació mitjançant actuacions aïllades, en tractar-se d'una zona consolidada per l'edificació.  
Mitjançant l'Acord Plenari del 21 de maig de 1999, es va estimar la sol·licitud presentada per la propietat de catalogació de l'Alqueria de la Ponsa-Fuster, i es van ordenar les actuacions pertinents per a incloure-la en el Catàleg de Béns i Espais Protegits del PGOU, així com la reordenació de la zona per a resoldre la seua situació de fora d'ordenació substantiu, i integrar-la en la trama urbana.  
A partir d'aqueix acord, l'Oficina Tècnica de Planejament va elaborar una proposta de Pla de Reforma Interior Modificatiu (PRI) per a l'àmbit dels carrers Art Major de la Seda, Mare de Déu del Lluch, Mare de Déu d'Agres i Mare de Déu del Rebollet. Aquest pla de reforma interior va ser aprovat definitivament per Resolució del conseller de Medi Ambient, Aigua, Urbanisme i habitatge de 7 de gener de 2010.  
Aqueix PRI delimitava una única unitat d'execució (UE) que incloïa l'Alqueria de la Ponsa, en aquell moment en procés de protecció, aprofitant per a deixar-la dins d'ordenació, incorporant-la en el procés de gestió i execució de les obres d'urbanització de l'entorn; tot això en el context d'una actuació integrada, responent a la intenció de preservar-la i conservar els seus valors patrimonials.»  
- Àmbit. Aquesta modificació afecta l'àmbit del PRI de la UE Alqueria de la Ponsa-Fuster, delimitat pels carrers Art Major de la Seda, Mare de Déu del Lluch, Mare de Déu d'Agres i Mare de Déu del Rebollet, en el districte de l'Olivereta, Barri Nou Moles, de la ciutat de València.  
  
  
Localització  
  
Àmbit del PRI i delimitació de la UE, segons el PRI vigent  
  
  
- Objecte. La modificació puntual del pla de reforma interior modificatiu per a l'àmbit dels carrers Art Major de la Seda, Mare de Déu del Lluch, Mare de Déu d'Agres i Mare de Déu del Rebollet té com a objecte:  
· Adaptar el planejament vigent a les noves condicions de protecció que el Catàleg Estructural de Béns i Espais Protegits, en tramitació, atorga a l'Alqueria de la Ponsa-Fuster com a Bé de Rellevància Local (BRL).  
  
  
Alqueria de la Ponsa o de Bondia, Bé de Rellevància Local  
  
A-edifici protegit, B-entorn de protecció del BRL  
  
  
· Modificar la qualificació de l'edifici protegit que passa d'unifamiliar aïllada (UFA-1) a terciari (TER) i fer-lo coincidir amb les possibilitats reals d'utilització d'aquest.  
  
Redelimitar la UE existent en el PRI vigent, excloent-ne l'alqueria i l'àmbit d'urbanització necessari per a dotar-la de la condició de solar, que es desenvoluparà mitjançant una actuació aïllada, a fi que no es paralitze la seua restauració davant de la falta d'iniciativa per a la gestió integrada de la unitat d'execució on s'hi trobava inclosa. Com a conseqüència de la redelimitació es modifiquen els paràmetres de la UE resultant, i no es produeix disminució dels drets dels propietaris de sòl inclòs en la UE.  
  
  
Nou àmbit del PRI  
  
UE redelimitada i delimitació de l'àmbit d'actuació aïllada  
  
  
- Justificació. La modificació puntual del PRI es fonamenta en els aspectes següents:  
· La nova Fitxa del Catàleg Estructural de Béns i Espais Protegits, aprovada provisionalment al maig de 2013, proposa l'Alqueria de la Ponsa com a Bé de Rellevància Local, i estableix distints nivells de protecció (integral, parcial i ambiental), on es defineixen els volums que poden eliminar-se i es delimita l'entorn de protecció del bé. Aquesta fitxa no coincideix amb la del PRI actualment vigent, la qual cosa fa necessària l'adaptació.  
· La incompatibilitat de la nova fitxa del catàleg estructural amb la localització de parcel·les edificables molt pròximes al conjunt protegit, incloses en l'entorn de protecció del BRL, la qual cosa no afavoreix la lectura ni l'adopció d'escala adequada i, per tant, donar al conjunt protegit la necessària importància com a element d'interés patrimonial per al conjunt de la població.  
· L'existència d'un interés real en la rehabilitació de l'edifici protegit. S'ha presentat un projecte de rehabilitació integral d'una de les parcel·les del conjunt, i els propietaris de la resta han mostrat interés a rehabilitar la seua part de l'edifici. D'altra banda, es considera necessari definir un àmbit d'actuació aïllada més reduït, que integre l'Alqueria de la Ponsa i permeta l'adequada gestió d'aquesta zona.  
  
· La falta d'interés en el desenvolupament urbanístic de la UE del PRI vigent, a causa de la gran superfície a urbanitzar i a la complexitat en la gestió.  
· La falta de concreció de la funcionalitat viària de la zona, que havia d'integrar la unitat en la trama limítrof.  
- Alternatives. En aquest cas només es proposa l'alternativa explicada anteriorment, per la qual es modifica l'àmbit de la UE i s'estableix una actuació aïllada per a l'àmbit del BRL, com a resposta a la necessitat exposada.  
Es proposa una nova ordenació que deixe com a zona de vianants l'entorn de l'edificació protegida, com a eina per a la seua posada en valor. Es redueix de manera notable l'àmbit de la UE, que passa de 2.285,76 m² a 1.033,31 m², amb la qual cosa es redueix especialment la superfície de xarxa viària (d'1.894,02 m² a 276,37 m²), encara que augmentant les àrees de vianants (de 391,74 m² a 634,37 m²). Es crea també una zona verda de 122,57 m² enfront del conjunt protegit, adjacent al carrer de la Mare de Déu del Rebollet, i es tanca l'illa de cases d'habitatges unifamiliars conformada pels carrers Mare de Déu d'Agres, Mare de Déu del Rebollet, Mare de Déu del Lluch, i l'alqueria protegida.  
  
Ordenació proposada en MP del PRI  
  
  
4. Consultes realitzades  
Per part de l'òrgan ambiental, d'acord amb l'article 51.1 de la 5/2014, de 25 de juliol, d'Ordenació del Territori, Urbanisme i Paisatge de la Comunitat Valenciana (LOTUP), la documentació aportada s'ha sotmés a consulta de:  
  
Consulta Informe Administració pública consultada  
15.10.2015 01.02.2016 CHOPVT. SDG d'Ordenació del Territori i Paisatge.  
Servei d'Infraestructura Verda i Paisatge  
15.10.2015 05.02.2016 Servei Territorial d'Urbanisme de València  
15.10.2015 € Conselleria d'Educació, Investigació, Cultura i Esport.  
Unitat d'Inspecció del Patrimoni   
Historicoartístic  
  
  
Nota: els informes rebuts es poden consultar en la pàgina web www.cma.gva.es/eae una vegada s'emeta aquest IATE.  
  
5. Identificació i valoració dels possibles efectes sobre el medi ambient  
D'acord amb el que estipula l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, després de la consulta prèvia a les administracions públiques afectades a les quals fan referència els articles 48.d i 51.1 de la LOTUP.  
- El Servei d'Infraestructura Verda i Paisatge, amb data 01.02.2016, emet l'informe següent: «[?]En el cas objecte d'informe, i de conformitat amb l'article 40 de la LOTUP, el pla de reforma interior hauria d'adjuntar un estudi d'integració paisatgística, encara que en aquest cas concret, atenent les dimensions i l'abast de la modificació proposada, seria suficient la inclusió d'una anàlisi de la seua integració en el paisatge urbà mitjançant tècniques gràfiques de representació i simulació visual del paisatge que permeten valorar la imatge i l'escena urbanes resultants.  
Tenint en compte l'objecte i l'abast de l'estudi proposat, és de preveure que aquest tinga incidència en el paisatge urbà, previsiblement positiu [?]. No obstant això, atés que es delimita un entorn de protecció per a facilitar la lectura i l'escala adequada de l'edifici protegit (BRL Alqueria de la Ponsa), que implica el control formal dels volums arquitectònics, façanes i cobertes en tots els seus costats, i atés que no s'inclouen en la fitxa del BRL afectat les condicions d'urbanització d'aqueix entorn per a aconseguir l'esmentat objectiu, es considera necessari que el projecte de restauració i el projecte d'urbanització que es redacten en el moment de definir la intervenció incorporen condicionants per a la seua integració en el paisatge urbà i per a la posada en valor, tant de l'element protegit, com del seu entorn.»  
- El Servei Territorial d'Urbanisme, amb data 05.02.2016, emet l- informe següent:  
· «Quant a l'anàlisi dels efectes significatius sobre el medi ambient, en l'àmbit de les competències urbanístiques d'aquest servei, considerant el tràmit en què ens trobem, la modificació proposada no sembla que tindrà un efecte significatiu sobre el medi ambient.»  
  
· És d'aplicació a l'expedient respecte al document urbanístic la Llei 16/2005, Urbanística Valenciana (LUV).  
· Des del punt de vista urbanístic, el Pla afecta l'ordenació estructural, ja que altera determinacions establides en l'article 36 de la LUV, per la qual cosa la competència per a la seua aprovació definitiva serà autonòmica.»  
Realitzada l'anàlisi tècnica de la documentació presentada, del contingut dels informes rebuts i consultada la cartografia temàtica de la conselleria competent en matèria d'avaluació ambiental, s'observa que el desenvolupament de la modificació proposada no presenta afeccions sobre el medi ambient.  
  
6. Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. Aquesta directiva s'incorpora al dret intern espanyol mitjançant la Llei 21/2013, de 9 de desembre, d'Avaluació Ambiental, i al dret autonòmic mitjançant la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP).  
El Reial Decret Legislatiu 7/2015, de 30 d'octubre, pel qual s'aprova el Text Refós de la Llei de Sòl i Rehabilitació Urbana, estableix, en l'article 22, que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
  
7. Proposta d'acord  
Segons el que estableix l'article 51.2.b de la LOTUP, d'acord amb els criteris de l'annex VIII de l'esmentada llei, la proposta de modificació puntual del Pla de Reforma Interior de la Unitat d'Execució Alqueria de la Ponsa-Fuster de València, no té incidència significativa en el model territorial del municipi esmentat, no produeix increment significatiu en el consum de recursos; no comporta afecció sobre elements del patrimoni natural i l'afecció sobre el patrimoni cultural és positiva, ja que permet la restauració d'un element declarat com a Bé de Rellevància Local. Per tant, havent tingut en compte les consultes realitzades, es pot concloure que el procediment d'avaluació ambiental simplificada és suficient per a determinar que la proposta de la Modificació Puntual del Pla de Reforma Interior de la Unitat d'Execució Alqueria de la Ponsa-Fuster no presenta efectes significatius sobre el medi ambient.  
  
Per tant, es resol: emetre informe ambiental i territorial estratègic favorable en el procediment simplificat d'avaluació ambiental i territorial estratègica de la Modificació Puntual del Pla de Reforma Interior de la Unitat d'Execució Alqueria de la Ponsa-Fuster del municipi de València, d'acord amb els criteris de l'annex VIII de la LOTUP», ja que no té efectes significatius sobre el medi ambient. Per tant correspon continuar la tramitació de la modificació puntual del PRI d'acord amb la seua normativa sectorial.  
No obstant això, abans de l'aprovació definitiva d'aquesta:  
- S'haurà de sol·licitar i obtindre pronunciament de la conselleria competent en matèria de patrimoni cultural.  
- S'ha d'incorporar el condicionant establit en l'informe d'1 de febrer de 2016, del Servei d'Infraestructura Verda i Paisatge:  
· «Es considera necessari que el projecte de restauració i el projecte d'urbanització que es redacten en el moment de definir la intervenció incorporen condicionants per a la seua integració en el paisatge urbà i per a la posada en valor, tant de l'element protegit, com del seu entorn.»  
  
Segons el que estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana no s'ha aprovat la modificació puntual del PRI en el termini màxim de quatre anys des de la publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
  
  
Òrgan competent  
La Comissió d'Avaluació Ambiental és l'òrgan competent per a emetre l'informe ambiental i territorial estratègic a què fa referència l'article 51.2.b de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, de conformitat amb el que disposa l'article 3.2 del Decret 230/2015, de 4 de desembre, del Consell, pel qual s'aprova el Reglament de l'òrgan ambiental de la Generalitat a l'efecte d'avaluació ambiental estratègica (plans i programes).  
Per tant, la Comissió d'Avaluació Ambiental acorda: emetre un informe ambiental i territorial estratègic favorable en el procediment simplificat d'avaluació ambiental i territorial estratègica de la Modificació Puntual del Pla de Reforma Interior de la Unitat d'Execució Alqueria de la Ponsa-Fuster, del municipi de València, per considerar que no té efectes significatius en el medi ambient, amb el compliment de les determinacions que s'inclouen en l'esmentat informe.  
  
Notificar a les persones interessades que contra aquesta resolució, per no ser un acte definitiu en via administrativa, no pot interposar-se cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
La qual cosa li notifique perquè en prenga coneixement i a l'efecte oportuns.  
Cosa que se certifica amb anterioritat a l'aprovació de l'acta corresponent i a reserva dels termes precisos que se'n deriven, de conformitat amb l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP-PAC).  
  
València, 9 de febrer de 2016.- El secretari de la Comissió d'Avaluació Ambiental: José del Valle Arocas.»  
  
València, 20 de juny de 2016.- El director general de Medi Natural i d'Avaluació Ambiental: Antoni Marzo i Pastor.